Torxnøkkel

Torx er en varemerkebeskyttet type nøkkelverktøy med 6-punkts stjerneformet mønster som ble utviklet i 1967 av Camcar Textron som et alternativ til sekskantnøkler. Innvendig heksalobulær er det offisielle generiske navnet som standardisert av NS-EN ISO 10664. I databaser og kataloger er nøkkeltypen noen ganger forkortet som 6lobe (starter med tallet 6, ikke den store bokstaven G). Videreutviklinger av standarden er Torx Plus, Torx Paralobe og Torx ttap, men disse er ikke fullt kompatible med Torx.


== Bruk ==
Torxskruer er blant annet brukt på biler, motorsykler, sykkelbremser (skivebremser), harddisker, datamaskiner og forbrukerelektronikk. I starten var en motivasjon for å bruke Torx at slikt verktøy var lite utbredt, og at fobrukere dermed ikke hadde mulighet til å skru på og modifisere utstyret. Etterhvert som Torxnøkler ble mer allment tilgjengelig har man gått over til Torx-sikkerhetsskruer med hull som krever spesielle sikkerhetsnøkler, og disse har i sin tur blitt mer og mer vanlig hos forbrukere. Siden 2000-tallet har Torx-skruer fått et oppsving i bygg-og anleggsnæringen.


== Fordeler og ulemper ==
Fordeler med Torx:

Større kontaktareal mellom skruen og verktøyet gir mulighet for mer tiltrekkingsmoment, som kan være nyttig under enkelte spesielle omstendigheter.Ulemper med Torx:

Mer komplisert form gjør verktøy og skruer mer kostbare å produsere.
En sløv torx-bit kan ikke med enkelhet slipes ned på samme måten som en sekskantnøkkel.
Liten forskjell mellom størrelser gjør det mulig å bruke feil bits, som inviterer til brukerfeil og resulterer i ødelagte skruer og verktøy.


== Innvendige Torx-nøkler ==
Torx-størrelser er beskrevet ved hjelp av bokstaven "T" etterfulgt av et tall som strekker seg fra T1 til T100. Lavere tall betyr mindre nøkkel. Eksempler på noen vanlige størrelser er T10, T15 og T25. Det er viktig å bruke korrekt størrelse torx-nøkkel for å ikke skade skruehodet, en brukerfeil som ikke er uvanlig med Torx ettersom en nøkkel av feil størrelse ofte ikke vil spinne fritt og dermed kan gi inntrykk av å være rett størrelse. Bare den riktige tort-størrelsen kan benyttes uten risiko for skade på driver eller skrue.


== Utvendige Torx-nøkler ==
Den utvendige "pipevarianten" av Torx blir beskrevet med bokstaven "E" etterfulgt av et tall som varierer fra E4 til E44. E-tallene er forskjellige fra T-tall av samme størrelse, og for eksempel passer en E4 pipe på et T20 hode.Størrelser på utvendig torxnøkkel (E-Torx eller Torxpipe)


== Andre varianter ==

Sikkerhets-Torx er en variant hvor verktøyet har hull i midten og skruen har en tilsvarende tapp. Hensikten er at forbrukere ikke skal kunne demontere utstyr med slike skruer, men slike nøkkelsett selges i dag på det åpne markedet. Slike verktøy tåler mindre tiltrekkingsmoment enn vanlige Torx-
Torx Paralobe er en videreutviklet Torx-variant med 6% lengre flanker, hvilket resulterer i at skruehodene tåler 20% høyere tiltrekkingsmoment.
Torx Plus er en annen etterfølger som ble lansert rundt 1990 da det opprinnelige Torx-patentet utløp. Utformingen er på nytt optimalisert for å tillate høyere dreiemoment og minimere slitasje. Navnet forkortes til IP (Internal Plus) med størrelser fra 1IP til 100IP  (noen ganger oppført som IP1 til IP100 ) og EP (External Plus) med størrelser fra 1EP til 42EP samt mindre størrelser fra H7EP til H2EP, og inkluderer innbruddssikre varianter. Spesifikasjonene for disse lisensene holdes av Textron. Standard Torx-drivere kan brukes til å drive Torx Plus-skruer, men man kan ikke trekke til med fullt dreiemoment på grunn av løs passform. Torx Plus-drivere vil ikke passe overhodet i standard Torx-skruer.
Torx Plus sin innbrudssikre versjon av eksisterer har fem spesielt utformede lober snarere enn seks, pluss en fast tapp i sentrum.
Torx Plus-Maxx Stems er en svært spesialisert variant som brukes på ender festet på motsatt side av et bolthode, og tillater høyere dreiemoment enn andre systemer. Torxstem er et stykke med Torx Plus-Maxx på begge ender.
En forbedret versjon av Torx kalt Torx ttap ble utviklet i 2006, og har stadig blitt forbedret i samarbeid med Camcar som lisensierer original TORX®, og har en fordypning som skal skape et såkalt "stick-fit"-ingrep (markedsført som Frixion Fit), designet for å gi enklere og mer stabil innskruing (markedsført som Stable Drive) og uten behov for magnetiske bits, en funksjon som gjør det enklere for håndverkere.Standard Torx-drivere kan brukes til å skrue Torx ttap.skruer, men Torx ttap-drivere passer ikke på standard Torx-skruer.
AudiTorx er en innbrudssikker type hvor hodet knekker av under montering når et spesifisert moment nås, slik at man får en nagle-lingnende forbindelse som ikke lett kan fjernes. Det viktigste bruksområdet for disse er jernbanebransjen.


== Konkurrerende standarder ==
AW drive er et hexalobulart nøkkelverktøy som ligner på torx, men med en kjegleformet (konisk) profil for enklere sentrering. AW drive er utviklet av det tyske konsernet Würth, og er tilgjengelig i et mindre utvalg størrelser for å hindre bruk av feil verktøy: AW 10, AW 20, AW 25, AW 30 og AW 40.


== Blanding med sekskantnøkler ==
I noen tilfeller kan det være mulig å bruke torx-nøkler på skruer laget for sekskanthoder. Dette er ikke anbefalt ettersom man kan ødelegge både verktøy og skrue, men er imidlertid en utbredt praksis blant mange hobbymekkere i tilfeller hvor man mangler rett verktøy.


== Galleri ==

		
		
		


== Se også ==
Nøkkelverktøy


== Referanser ==